O‘zbekiston prezidenti Shavkat Mirziyoyev va Koreya Respublikasi prezidenti Mun Chjye In 28 yanvar kuni videoanjuman shaklida uchrashuv o‘tkazadi. Arxiv foto / 19 aprel 2019 yil, Toshkent O‘zbekiston tomoni tarqatgan axborotga ko‘ra, muzokaralar kun tartibidan ikki tomonlama alohida strategik sheriklik munosabatlarini, mintaqaviy hamkorlik va mamlakatlarning xalqaro tashkilotlar doirasidagi sherikligini rivojlantirishga doir masalalar o‘rin olgan. Bo‘lajak muloqotlar va qo‘shma tadbirlar rejasi ham ko‘rib chiqiladi. Sammit yakunida raqamli texnologiyalar, loyihalashtirish faoliyati, sog‘liqni saqlash va boshqa yo‘nalishlarga oid qator hujjatlar imzolanishi rejalashtirilgan.